**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO IR VALSTYBINĖS ŽEMĖS NUOMOS MOKESČIŲ MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) už 2021 metus ir (arba) valstybinės žemės nuomos mokesčio (toliau – VŽNM) už 2022 metus lengvatas asmenims, remiantiems reprezentacines Klaipėdos miesto sporto komandas – akcinei bendrovei „Klaipėdos mediena“ (kodas 240616710), uždarajai akcinei bendrovei „Klaipėdos monolitas“ (kodas 140727478), uždarajai akcinei bendrovei „Klaipėdos“ viešbučiui (kodas 140557410), uždarajai akcinei bendrovei „Solorina“ (kodas 240518180), UAB „SCT Lubricants“ (kodas 210502640), uždarajai akcinei bendrovei „Gintaro baldai“ (kodas 174593071), uždarajai akcinei bendrovei „Limarko“ (kodas 140765379), UAB „Švyturys-Utenos alus“ (kodas 110796493) ir UAB „Force Palace“ (kodas 300039198).

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintu Mokesčių lengvatų teikimo asmenims, remiantiems reprezentacines Klaipėdos miesto sporto komandas, tvarkos aprašu ir jame nustatytais reikalavimais, priimti sprendimą dėl NTM ir (arba) VŽNM lengvatų suteikimo asmenims, remiantiems reprezentacines Klaipėdos miesto sporto komandas.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių asmenų gauti prašymai suteikti NTM ir (arba) VŽNM lengvatas.

Sprendimo projektas parengtas vadovaujantis Klaipėdos miesto savivaldybės tarybos 2021 m. birželio 22 d. sprendimu Nr. T2-160 „Dėl mokesčių lengvatų teikimo asmenims, remiantiems reprezentacines Klaipėdos miesto sporto komandas, tvarkos nustatymo“ patvirtinto Mokesčių lengvatų teikimo asmenims, remiantiems reprezentacines Klaipėdos miesto sporto komandas, tvarkos aprašo nuostatomis. Tvarkos aprašo 5 punkte nustatyta, kad paramos teikėjas Savivaldybės tarybos sprendimu atleidžiamas nuo metinio nekilnojamojo turto ir (arba) valstybinės žemės nuomos mokesčio, bet ne daugiau kaip 50 proc. paramai skirtų lėšų sumos.

Kartu su prašymais juridiniai asmenys pateikė reprezentacinėms Klaipėdos miesto sporto komandoms suteiktą paramą įrodančius dokumentus:

1. akcinė bendrovė „Klaipėdos mediena“ suteikė 56 000 Eur paramą VšĮ Neptūno krepšinio klubui;
2. uždaroji akcinė bendrovė „Klaipėdos monolitas“ suteikė 10 400 Eur paramą VšĮ Neptūno krepšinio klubui;
3. uždaroji akcinė bendrovė „Klaipėdos“ viešbutis suteikė 100 000 Eur paramą VšĮ Neptūno krepšinio klubui;
4. uždaroji akcinė bendrovė „Solorina“ suteikė 40 000 Eur paramą VšĮ Neptūno krepšinio klubui;
5. UAB „SCT Lubricants“ suteikė 120 000 Eur paramą VšĮ Neptūno krepšinio klubui;
6. uždaroji akcinė bendrovė „Gintaro baldai“ suteikė 10 000 Eur paramą VšĮ LCC tarptautiniam universitetui (moterų krepšinio komandai);
7. uždaroji akcinė bendrovė „Limarko“ suteikė 10 000 Eur paramą VšĮ Neptūno krepšinio klubui;
8. UAB „Švyturys-Utenos alus“ suteikė 50 000 Eur paramą VšĮ Neptūno krepšinio klubui;
9. UAB „Force Palace“ suteikė 5 000 Eur paramą VšĮ LCC tarptautiniam universitetui (moterų krepšinio komandai).

**3. Kokių rezultatų laukiama.**

Asmenys, rėmę reprezentacines Klaipėdos miesto sporto komandas, Klaipėdos miesto savivaldybės biudžeto sąskaita gautų nekilnojamojo turto ir (arba) valstybinės žemės nuomos mokesčių lengvatas, tokiu būdu sudarant prielaidas sporto komandoms gauti didesnę paramą, nedidinant Klaipėdos miesto savivaldybės biudžeto išlaidų.

**4. Sprendimo projekto rengimo metu gauti specialistų vertinimai.**

Akcinės bendrovės „Klaipėdos mediena“, uždarosios akcinės bendrovės „Klaipėdos monolitas“, uždarosios akcinės bendrovės „Klaipėdos“ viešbučio, uždarosios akcinės bendrovės „Solorina“, UAB „SCT Lubricants“, uždarosios akcinės bendrovės „Gintaro baldai“, uždarosios akcinės bendrovės „Limarko“, UAB „Švyturys-Utenos alus“, ir UAB „Force Palace“ prašymus ir pateiktus dokumentus išnagrinėjęs Finansų skyrius nustatė, kad jie atitinka tvarkos aprašo reikalavimus.

Sporto skyrius pateikė išvadą, kad paramos teikėjai tinkamai įvykdė tvarkos aprašo 6 punkte nurodytas sąlygas.

Apskaitos skyriaus duomenimis lengvatų prašantys asmenys Klaipėdos miesto savivaldybės administracijos administruojamų pradelstų mokėtinų sumų į Klaipėdos miesto savivaldybės biudžetą neturi.

**5. Išlaidų sąmatos, skaičiavimai, reikalingi pagrindimai ir paaiškinimai.**

1. Akcinė bendrovė „Klaipėdos mediena“ prašo suteikti VŽNM (už 2022 m. deklaruota 28 093,00 Eur suma) lengvatą. Vadovaujantis tvarkos aprašo 5 p. ir atsižvelgiant į suteiktos paramos sumą, galima maksimali mokestinių lengvatų suma sudaro 28 000,00 Eur. Suteiktinos VŽNM už 2022 m. lengvatos dydis – 28 000,00 Eur.

2. Uždaroji akcinė bendrovė „Klaipėdos monolitas“ prašo suteikti NTM (už 2021 m. deklaruota 5 719, 00 Eur suma) ir VŽNM (už 2022 m. deklaruota 2 232,00 Eur suma) lengvatas. Vadovaujantis tvarkos aprašo 5 p. ir atsižvelgiant į suteiktos paramos sumą, galima maksimali mokestinių lengvatų suma sudaro 5 200,00 Eur. Proporcingai NTM ir VŽNM deklaracijų sumoms, apskaičiuojamos suteiktinos lengvatos: NTM už 2021 m. lengvatos dydis – 3 740,00 Eur, VŽNM už 2022 m. lengvatos dydis – 1 460,00 Eur.

3. Uždaroji akcinė bendrovė „Klaipėdos“ viešbutis prašo suteikti NTM (už 2021 m. deklaruota 130 868,00 Eur suma) lengvatą. Vadovaujantis tvarkos aprašo 5 p. ir atsižvelgiant į suteiktos paramos sumą, galima maksimali mokestinių lengvatų suma sudaro 50 000,00 Eur. Suteiktinos NTM už 2021 m. lengvatos dydis – 50 000,00 Eur.

4. Uždaroji akcinė bendrovė „Solorina“ prašo suteikti NTM (už 2021 m. deklaruota 17 963, 00 Eur suma) ir VŽNM (už 2022 m. deklaruota 3 804,00 Eur suma) lengvatas. Vadovaujantis tvarkos aprašo 5 p. ir atsižvelgiant į suteiktos paramos sumą, galima maksimali mokestinių lengvatų suma sudaro 20 000,00 Eur. Proporcingai NTM ir VŽNM deklaracijų sumoms, apskaičiuojamos suteiktinos lengvatos: NTM už 2021 m. lengvatos dydis – 16 505,00 Eur, VŽNM už 2022 m. lengvatos dydis – 3 495,00 Eur.

5. UAB „SCT Lubricants“ prašo suteikti NTM (už 2021 m. deklaruota 95 796,00 Eur suma) lengvatą. Vadovaujantis tvarkos aprašo 5 p. ir atsižvelgiant į suteiktos paramos sumą, galima maksimali mokestinių lengvatų suma sudaro 60 000,00 Eur. Suteiktinos NTM už 2021 m. lengvatos dydis – 60 000,00 Eur.

6. Uždaroji akcinė bendrovė „Gintaro baldai“ prašo suteikti VŽNM (už 2022 m. deklaruota 7 285,39 Eur suma) lengvatą. Vadovaujantis tvarkos aprašo 5 p. ir atsižvelgiant į suteiktos paramos sumą, galima maksimali mokestinių lengvatų suma sudaro 5 000,00 Eur. Suteiktinos VŽNM už 2022 m. lengvatos dydis – 5 000,00 Eur.

7. Uždaroji akcinė bendrovė „Limarko“ prašo suteikti NTM (už 2021 m. deklaruota 15 006,00 Eur suma) lengvatą. Vadovaujantis tvarkos aprašo 5 p. ir atsižvelgiant į suteiktos paramos sumą, galima maksimali mokestinių lengvatų suma sudaro 5 000,00 Eur. Suteiktinos NTM už 2021 m. lengvatos dydis – 5 000,00 Eur.

8. UAB „Švyturys-Utenos alus“ prašo suteikti NTM (už 2021 m. deklaruota 12 058, 00 Eur suma) ir VŽNM (už 2022 m. deklaruota 1 736,76 Eur suma) lengvatas. Vadovaujantis tvarkos aprašo 5 p. ir atsižvelgiant į suteiktos paramos sumą, galima maksimali mokestinių lengvatų suma sudaro 13 794,76 Eur. Suteiktinos lengvatos: NTM už 2021 m. lengvatos dydis – 12 058,00 Eur, VŽNM už 2022 m. lengvatos dydis – 1 736,76 Eur.

9. UAB „Force Palace“ prašo suteikti NTM (už 2021 m. deklaruota 942,00 Eur suma) lengvatą. Vadovaujantis tvarkos aprašo 5 p. ir atsižvelgiant į suteiktos paramos sumą, galima maksimali mokestinių lengvatų suma sudaro 942,00 Eur. Suteiktinos NTM už 2021 m. lengvatos dydis – 942,00 Eur.

**6. Lėšų poreikis sprendimo įgyvendinimui.**

 Pagal šį tarybos sprendimą dėl asmenims suteiktų mokestinių lengvatų Klaipėdos miesto savivaldybė į biudžetą negaus 187 936,76 Eur pajamų, iš kurių: NTM už 2021 m. lengvatų – 148 245,00 Eur, VŽNM už 2022 m. lengvatų – 39 691,76 Eur. Tačiau tai neturės neigiamos įtakos biudžetui, kadangi Klaipėdos miesto savivaldybės tarybos 2021 m. birželio 22 d. sprendimo Nr. T2-160 „Dėl mokesčių lengvatų teikimo asmenims, remiantiems reprezentacines Klaipėdos miesto sporto komandas, tvarkos nustatymo“ 3 p. nustatyta, kad reprezentacinėms Klaipėdos miesto sporto komandoms Klaipėdos miesto savivaldybės biudžeto lėšos mažinamos 50 proc. nuo asmenų, remiančių reprezentacines Klaipėdos miesto sporto komandas, suteiktos paramos sumos.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – sudarytos prielaidos sporto komandoms gauti didesnę paramą, nedidinant Klaipėdos miesto savivaldybės biudžeto išlaidų. Neigiamų pasekmių nenumatyta.

PRIDEDAMA:

1. Apskaitos skyriaus išvada, 1 lapas.
2. Sporto skyriaus išvada, 1 lapas.

Finansų skyriaus vedėja Kristina Petraitienė